खरौंधी(गढ़वा) : शारदीय नवरात्र के सप्तमी तिथि के अवसर पर खरौंधी प्रखण्ड के विभिन्न पूजा पंडालों में स्थित माँ दुर्गा की प्रतिमा का पट भक्तों के दर्शन के लिए खोल दिया गया. पट खुलते ही माँ के दर्शन के लिए श्रद्धालुओं की भीड़ उमड़ पड़ी. अभी तक कि प्राप्त जानकारी के अनुसार खरौंधी पूजा पंड़ाल में समाजसेवी अनूप तिवारी ने पूजा अर्चना कर भवनाथपुर विधानसभा के खुशहाली के लिए प्रार्थना किया।वही चनंदनी में भावी सांसद प्रत्याशी धर्मराज पासवान ने भी माँ की पूजा अर्चना कर क्षेत्र की खुशहाली की कामना की। मझिगावां गाँव नवयुवक क्लब के पूजा पंडालों में माँ दुर्गा की प्रतिमा के पट खुल चुके हैं. इसी के साथ पुरे प्रखंड का वातावरण अब भक्तिमय हो चुका है. दर्शन करने आये भक्त जितेंद्र प्रसाद यादव, कुलदीप सिंह, अरविंद पासवान, सतेंद्र यादव, रविन्द्र यादव, उमाशंकर प्रसाद, उदय गुप्ता ने बताया की वे हर दुर्गा पूजा के अवसर पर प्रतिदिन माँ की पूजा अर्चना करते हैं. उन्होंने कहा कि हमलोग हर साल माँ की पूजा धूमधाम से करते हैं। हम सभी समुदाय के लोग आपसी सौहार्द के साथ पर्व को मनाते हैं।